Palun pilet Santorinile ehk mida peaksid teadma transpordist saarele ja saarel
#000000
Kui ma esimest korda ühepäevase ekskursiooniga Santorinit külastasin, olin kindlamast kindlam, et sinna saarele tahan ma veel tagasi. Toona puhkasin Kreetal ning ei suutnud vastu panna soovile võtta ette ühepäevareis sellele kuulsale saarele. Kuigi minu reisikaaslane otsustas sellest ekskursioonist loobuda, siis mina läksin. Eks ma ikka olen vahest ka pisut isemeelne. Kui ma midagi väga tahan, siis ei kohku ära seda teostamast.
#000001
Kreetale lendab palju tšarterlende, seega seal juba puhates, on võimalik teha ühepäevane põige Santorinile. Tasub aga olla teadlik, et selle reisiga annad sõrme asemel käe ning lahkudes tunned end sarnaselt kui mitmekäigulisest menüüst vaid isutekitajat süües. Kreetalt, täpsemalt Heraklionist väljuvad katamaraanid sõidavad 120 km kaugusel asuvale saarele tavaliselt 1 tund ja 45 minutit, tuulise mere korral kauem. Omal käel minnes soovitatakse piletid pikalt ette osta, ekskursioonigrupiga liitudes on need juba hinnas ja olemas, seega võid oma väljasõidu ka mõned päevad ette osta.
#000002
Santorinil on huvitav bussisüsteem. Kõik liinid algavad või lõppevad pealinnast Firast. Tuleb meelde kuulus ütlus, mis mugandades kõlab “kõik teed viivad Firasse”. Kui tahad näiteks lennujaamast Kamarisse sõita (Kamari ja ka Perissa linnad asuvad liivaranna ääres ning just seal peatuvad paljud saare külastajad), pead sõitma esmalt lennujaamast Firasse ja siis Firast Kamarisse. Kamari asub lennujaama külje all ehk sinna tuleks sõita autoga nii 13 minutit ja alla 6 kilomeetri. Bussiga sõites tuleb läbida üle 12 kilomeetri ja arvestada 41 minutiga. Bussipiletid maksavad aga nii 1,80 € suund. Kindlasti on bussisõit rahakotivõit, ajavõidu osas tuleb silm kinni pigistada. Õnneks meil aega oli ning just bussidega me ringi sõitsimegi. Kuna peatusime Firas, kuhu kõik bussid kokku sõitsid, siis oli meie jaoks süsteem igati sobiv.
#000006
Mõeldes Santorini teedele, siis üldiselt ühest linnast teise jalutada ei tundu eriti hea plaanina. See ei kehti jalutades Fira, Firostefani ja Imerovigli linnakeste vahel. Need kolm asuvad kaldeeral ning on praktiliselt kokku kasvanud. Samuti võiks erandina välja tuua matkaraja Fira ja Oia vahel. Kel liikumine veres ning üle 10 km matkarada kõrgel mäenukil tundub vastuvõetav, siis saab ka jah jalgsi. Peangi meeles pidama järgmine kord Santorinile minnes ka matkajalanõud kaasa võtta, sest saarele ma kindlasti veel lähen ning 10 km on ju vaid tühiasi!
#000008
Liis IngramArmastan sooja, päikest ja rõõmsameelseid inimesi, naudin uusi kogemusi ning toitun elamustest. Olen õnnelik kui saan inspireerida ka teisi inimesi reisima.
Ajarännak minevikku ehk Soome minek nagu vanasti
Me ei lase teid lennule! Lugu sellest, kuidas Ryanairi töötaja otsustab minu kojusaamise.
#000010
Happy are those who can enjoy seabreeze. At least ...
#000014
Those clouds. ☁️ I can't get my eyes from...
#000015
Wait for me! Way to the sky...
#000018
I can see you - you are in my focus. ➡️ 📷 ...
#000021
This ingredible moment with @varjeharmphotography ...
#000023
Every day is one step closer to summer. 😎
#000024
I am so happy and grateful for all the trips I ...
#000026
The woman who like hights? Maybe, but certainly ...
#000027